ประเทศเกาหลีเหนือ
สาธารณรัฐประชาธิปไตยประชาชนเกาหลี(; ) หรือชื่อโดยทั่วไปว่า เกาหลีเหนือ (; ) เป็นประเทศในเอเชียตะวันออก กินพื้นที่ครึ่งเหนือของคาบสมุทรเกาหลี เมืองหลวงและนครใหญ่สุดคือ เปียงยาง เขตปลอดทหารเกาหลีเป็นเขตกันชนระหว่างประเทศเกาหลีใต้กับเกาหลีเหนือ แม่น้ำอัมนกหรือยาลู่ และตูเมนเป็นพรมแดนระหว่างประเทศจีนกับเกาหลีเหนือ แม่น้ำตูเมนส่วนที่ห่างไปทางตะวันออกเฉียงเหนือเป็นพรมแดนกับประเทศรัสเซีย
พันมุนจ็อม
พันมุนจ็อม () หมู่บ้านที่ตั้งอยู่ในเมือง พาจู, จังหวัดคย็องกี ของ เกาหลีใต้ และ จังหวัดฮวังแฮเหนือ ของ เกาหลีเหนือ ซึ่งหมู่บ้านแห่งนี้มีความสำคัญเพราะเป็นที่ตั้งของ เขตปลอดทหารเกาหลี พรมแดนทางเหนือโดยพฤตินัยระหว่างเกาหลีเหนือและเกาหลีใต้ นอกจากนี้ยังเป็นที่ลงนามใน ความตกลงการสงบศึกเกาหลี เพื่อยุติสงครามเกาหลีเป็นการชั่วคราวเมื่อ ค.ศ. 1953 ซึ่งยังมีผลอยู่จนถึงปัจจุบัน